ŉ Polisiebron het aan Maroela Media gesê die ongeluk het op die N1-noord op pad na Pretoria plaasgevind. “Ons vermoed die drywer het weens die nat weer beheer oor die voertuig verloor en teen die beton-versperring langs die snelweg vasgery,” het die beampte gesê.
Die meisie het uitgehardloop en die misdaad by die polisie gaan aanmeld. “Toe sy saam met die polisie na die toneel terugkeer, was die man nog steeds daar. Hy is in hegtenis geneem en moet Vrydag in die Protea-landdroshof verskyn,” het Makhubela gesê.
Suid-Afrika was die afgelope paar weke weer in die nuus oorsee – eers oor die beeldestorm en toe oor die xenofobiese geweld.
Moontlik die grootste ramp onder migrante in ’n baie lang tyd het onlangs voorgekom toe moontlik tot 700 mense omgekom het toe ’n boot omgeslaan het. Baie van die “passasiers” was in binneruimtes toegesluit en het geen kans gestaan om die oppervlak te bereik nie. Die ramp het glo voorgekom toe die dobberende boot se passasiers ’n verbygaande skip gewaar het en almal op die dek na daardie kant beweeg het om om hulp te roep.
Libië, wat tans in chaos is, is ’n “gewilde” bestemming omdat dit die smokkelaars baie ruimte gee om hul konkelwerk te doen. Aan die kus word die vlugtelinge aan boord van enige uitgediende, lamlendige drywende ding gelaai. Die bestemming is die Italiaanse eiland, Lampoechea, aan die kus van Tunisië. As hulle eers daar aangeland het, is hulle op Europese bodem en word hulle die verantwoordelikheid van Italië en die internasionale gemeenskap. Die eiland is egter meer as 200 kilometer van die naaste Libiese kus en om so ver die see met ’n oorlaaise onseevaardige ding aan te pak is meer as net ’n dobbelspel.
Ná die mees onlangse rampe is diepte-studies gedoen oor die sielkundige foltering waaraan die vlugtelinge blootgestel word. Die geval waar ’n groep Moslems ’n groep Christene oorboord gegooi het om te verdrink, is aan hierdie trauma toegeskryf. Dit het juis gebeur aan boord van ’n erg oorlaaide boot wat onklaar op die see rondgedryf het. Die Christene het saam begin bid en van die Moslems het hulle begin beledig en ’n bakleiery het uitgebreek.
Dit is teen hierdie agtergrond wat die wêreld na Suid-Afrika kyk. Die berigte is redelik feitlik, maar die fotobeelde wat daarmee gepaard gaan, doen die land ontsettend skade. (Kyk gerus hier na voorbeelde – dit herinner aan die beeldmateriaal wat oorsee versprei is toe die vorige bedeling met onluste te kampe gehad het).
In ’n klimaat waar blaampolitiek vrylik deur die regering ingespan word, sal oorsake gesoek word. Dit kos net ’n onverantwoordelike tradisionele en spandabelrige koning om ’n onverantwoordelike ding kwyt te raak, of ’n Julius Malema om die blaam op enigiets ligter as hy self te plaas en die pot is geroer.
Hoe moeiliker die ANC sy “goeie storie” kan verkwansel, hoe makliker begin hy die rassetamboer slaan. En die resep vir moeilikheid is vervolmaak.
Ek sien in die Nederlandse media dat apartheid en kolonialisme nie langer verantwoordelik gehou word vir byvoorbeeld die xenofobiese geweld. Die media wys al meer na die armoede in Suid-Afrika as grootste rede. Vervolgens word die ANC se onvermoë en wanbestuur uitgewys as rede hoekom daar nog steeds armoede is. Hoewel die media ook sê die ANC het weens die apartheidsverlede ‘n moeilike taak gekry om daardie verlede/hede van armoede reg te ruk, is dit volgens die media net “verligtende” omstandighede. Die ANC het nou definitief sy mooi gesiggie verloor.
As jy die kultuur laat ontwikkel dat geweld ‘n geldige instrument is om sosiale/ekonomiese/politieke probleme mee op te los, het jy die lat gesny waarmee jy self gegesel sal word.